**VEREJNÝ PRÍSĽUB – Súťaž s FRESH-om na kolesách**

Spoločnosť Potraviny FRESH s.r.o., sídlo: Textilná 1, Košice 040 12, IČO: 45 601 739

v zmysle ust. § 850 a nasl. zákona č. 40/1964 Zb. Občianskeho zákonníka

**týmto vyhlasuje verejný prísľub na získanie:**

**1x Automobil Toyota Aygo X**

**3x Detské elektrické auto**

**2x Elektrický bicykel**

**10x Nákup v hodnote 50 € v predajni Cyklocentrum.eu**

(ďalej jednotlivo každá výhra ako **,,benefit”**)

**Pre získanie benefitu musí zákazník splniť súčasne nasledovné podmienky:**

1. Je členom vernostného programu **FRESH karta** a držiteľom FRESH vernostnej karty
2. v období **od 11.04.2024 do 11.06.2024** vykoná aspoň 1 nákup ľubovoľných produktov, pri ktorých je možné použiť FRESH kartu, v prevádzkach FRESH Plus a FRESH zapojených do vernostného programu FRESH karta, a to **v minimálnej hodnote 30 €**. V prípade, ak zákazník nakúpi na jeden pokladničný doklad v hodnote vyššej ako 30 €, do zlosovania je zaradený len jeden pokladničný blok, t. zn. v prípade, ak zákazník nakúpi na jeden pokladničný blok napr. v hodnote 50 €, do zlosovania je zaradený len jeden pokladničný blok a nie je možné tento nákup do žrebovania rozdeliť. Ak by bol nákup napr. v hodnote 50 € rozdelený zákazníkom pri nákupe na dva pokladničné bloky, bude zaradený do žrebovania dvakrát.
3. Zákazník použije pri nákupoch uvedených vyššie svoju FRESH vernostnú kartu
4. bude medzi vyžrebovanými zákazníkmi, ktorí spĺňajú podmienky uvedené vyššie
5. Výhercovia budú vyžrebovaní po skončení súťaže v centrále spoločnosti Potraviny FRESH s.r.o., Textilná 1, Košice za podmienok uvedených v tomto prísľube.

**Žrebovanie a podmienky odovzdania a prevzatia výhier**

Žrebovanie sa uskutoční v centrále spoločnosti Potraviny FRESH s.r.o. na ulici Textilná 1 v Košiciach za účasti notára.

Výhry v tejto súťaži podliehajú daňovým a odvodovým povinnostiam v zmysle platných právnych predpisov Slovenskej republiky. Usporiadateľ nezodpovedá za plnenie prípadných daňových a odvodových povinností súťažiacich a úhradu prípadnej dane, odvodov vyplývajúcich z výhry podľa príslušných právnych predpisov Slovenskej republiky.

O vzniku nároku na benefit bude zákazník informovaný mailom a telefonicky. Zákazník je oprávnený benefit odmietnuť.

Zákazník zapojením sa do tohto verejného prísľubu udeľuje súhlas s pravidlami tohto verejného prísľubu.

**Zákazník sa môže stať výhercom výhry iba raz**, t.j. ak zákazník vykonal viac nákupov, ktorými splnil podmienky pre získanie výhry vo viacerých prevádzkach, môže byť vyžrebovaný ako výherca iba raz.

Spoločnosť Potraviny FRESH s.r.o. si vyhradzuje právo neposkytnúť benefit zákazníkovi, ktorý nespĺňa alebo poruší podmienky tohto verejného prísľubu.

Spoločnosť Potraviny FRESH s.r.o. si vyhradzuje právo neposkytnúť benefit zákazníkovi, ktorý

1. svojím konaním porušuje právne predpisy (najmä využíva nepovolené technické prostriedky alebo iné nekalé konanie);
2. zúčastní sa verejného prísľubu v mene tretej osoby;
3. pokúša sa splniť podmienky verejného prísľubu iným konaním v rozpore s podmienkami tohto verejného prísľubu alebo iným konaním v rozpore s dobrými mravmi

Spoločnosť Potraviny FRESH s.r.o. si vyhradzuje právo ukončiť platnosť a účinnosť verejného prísľubu kedykoľvek aj bez uvedenia dôvodu.

Zákazník nie je oprávnený požadovať akýkoľvek iný benefit okrem benefitu definovaného v podmienkach tohto verejného prísľubu.

Spoločnosť Potraviny FRESH s.r.o. si vyhradzuje právo nahradiť benefit iným benefitom porovnateľného typu a hodnoty.

Zákazník nemá právo na reklamáciu benefitu, ani právo na náhradu škody spojenej s používaním benefitu zákazníkovi, ani právo na náhradu nákladov v súvislosti so splnením podmienok tohto verejného prísľubu alebo iných nákladov zákazníka v súvislosti s týmto verejným prísľubom.

Spoločnosť Potraviny FRESH s.r.o. zabezpečí prevzatie výhier. Spoločnosť Potraviny FRESH s.r.o. si vyhradzuje určiť spôsob doručenia benefitu zákazníkovi, ktorý splní podmienky pre jeho získanie, a to buď (i) osobne v mieste sídla spoločnosti Potraviny FRESH s.r.o. alebo (ii) poštou, resp. kuriérom, alebo (iii) doručením výhry dodávateľom výhry. Spôsob doručenia oznámi spoločnosť Potraviny FRESH s.r.o. zákazníkovi jeho kontaktovaním po splnení podmienok pre získanie benefitu podľa tohto verejného prísľubu.

O výhrach, ktoré nebudú výhercami riadne prevzaté do 90 dní od oznámenia výhry výhercovi emailom, rozhodne organizátor a to tak, že bude vyžrebovaný nový výherca tejto výhry alebo táto výhra bude zaradená do inej súťaže organizovanej organizátorom.

**Súhlas so spracovaním osobných údajov**

1. Dotknutá osoba v súlade s ust. § 14 zákona č. 18/2018 Z. z. o ochrane osobných údajov (ďalej len „zákon o ochrane osobných údajov“) zapojením sa do súťaže dobrovoľne udeľuje prevádzkovateľovi, ktorým je: Potraviny FRESH s.r.o., so sídlom: Textilná 1, Košice 040 12, IČO: 45 601 739, súhlas so spracovaním osobných údajov.
2. Prevádzkovateľ môže na základe takto udeleného súhlasu spracúvať osobné údaje v rozsahu: meno, priezvisko, trvalé bydlisko, telefonický kontakt dotknutej osoby.
3. Účel spracúvania osobných údajov: realizácia a vyhodnotenie súťaže a doručovanie výhry. Poskytnutie osobných údajov je podmienkou pre účasť v súťaži.
4. Právny základ spracúvania osobných údajov: vyjadrenie súhlasu so spracovaním osobných údajov na vyššie uvedený účel spracúvania osobných údajov, v súlade s ust. § 13 ods. 1 písm. a) zákona o ochrane osobných údajov.
5. Naša spoločnosť nebude uskutočňovať prenos uvedených osobných údajov do tretej krajiny alebo medzinárodnej organizácii.
6. Obdobie poskytnutia súhlasu: Dotknutá osoba poskytuje súhlas na dobu určitú, a to na obdobie trvania súťaže a na obdobie po skončení súťaže, najneskôr však do 1 roka od ukončenia súťaže.
7. Kontaktné údaje zodpovednej osoby: AZARIOVÁ & RUŽBAŠÁN Law firm s.r.o., Kmeťova 26, 040 01 Košice, IČO: 47 237 406, JUDr. Lukáš Labaš, email: labas@azariova.sk, tel.: 0908 177 710, JUDr. Róbert Ružbašán, email: ruzbasan@azariova.sk, tel.: 0918 377 660
8. Vaše práva v súvislosti s ochranou osobných údajov:
* právo dostať jasné, transparentné a zrozumiteľné informácie o tom, ako používame Vaše osobné údaje a aké máte práva
* právo na prístup k svojim údajom. Na základe Vašej žiadosti Vám vystavíme potvrdenie o tom, či sa spracúvajú Vaše osobné údaje. Pokiaľ tieto údaje spracúvame, vystavíme Vám na základe žiadosti kópiu týchto osobných údajov. Pokiaľ požiadate o informácie formou elektronických prostriedkov, budú Vám poskytnuté v bežne používanej elektronickej podobe, a to formou e-mailu, pokiaľ nepožiadate o iný spôsob.
* právo na opravu osobných údajov, pokiaľ evidujeme nesprávne osobné údaje. Zároveň máte právo na doplnenie neúplných osobných údajov. Oprava, resp. doplnenie osobných údajov bude vykonané bez zbytočného odkladu po žiadosti.
* právo na vymazanie osobných údajov. Toto právo by ste nemali v prípade, že je ich spracúvanie potrebné:
1. na splnenie povinnosti podľa zákona, osobitného predpisu alebo medzinárodnej zmluvy, ktorou je Slovenská republika viazaná, alebo na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi,
2. na účely archivácie vo verejnom záujme, na účely vedeckého alebo historického výskumu či na štatistické účely, pokiaľ je pravdepodobné, že právo na výmaz znemožní alebo závažným spôsobom sťaží dosiahnutie cieľov takéhoto spracúvania, alebo
3. na preukazovanie, uplatňovanie alebo obhajovanie právnych nárokov.

Ak požiadate o výmaz osobných údajov, tento výmaz osobných údajov vykonáme bez zbytočného odkladu, ak nie je dôvod na nevymazanie uvedený vyššie.

* právo kedykoľvek svoj súhlas písomne odvolať. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním
* právo na obmedzenie spracúvania osobných údajov, pokiaľ:
1. napadnete správnosť osobných údajov, a to počas obdobia umožňujúceho prevádzkovateľovi overiť správnosť osobných údajov;
2. spracúvanie je protizákonné a žiadate namiesto výmazu osobných údajov obmedzenie ich použitia;
3. už nepotrebujeme osobné údaje na účely spracúvania, ale potrebuje ich Vy na preukázanie, uplatňovanie alebo obhajovanie právnych nárokov;

Pokiaľ požiadate o obmedzenie spracúvania Vašich osobných údajov, nebudeme môcť s osobnými údajmi vykonávať žiadne spracovateľské operácie, okrem uchovávania, bez Vášho súhlasu. Budete našou spoločnosťou informovaní, pokiaľ bude obmedzenie spracúvania týchto údajov zrušené.

* právo na prenosnosť osobných údajov, čo znamená získanie osobných údajov, ktoré ste nám poskytli, pričom máte právo žiadať prenesenie týchto osobných údajov ďalšiemu prevádzkovateľovi.
* právo kedykoľvek namietať voči spracúvaniu Vašich osobných údajov z dôvodov týkajúcich sa jej konkrétnej situácie, vrátanie profilovania. Nesmieme ďalej spracúvať osobné údaje, ak nepreukážeme nevyhnutné oprávnené záujmy na spracúvanie osobných údajov, ktoré prevažujú nad Vašimi právami alebo záujmami, alebo dôvody na uplatnenie právneho nároku. Ako dotknutá osoba môžete namietať spracúvanie poskytnutých osobných údajov na základe právneho titulu plnenia úloh realizovaných vo verejnom záujme alebo pri výkone verejnej moci, alebo z právneho titulu oprávneného záujmu prevádzkovateľa.
* právo podať návrh na začatie konania Úradu na ochranu osobných údajov Slovenskej republiky, pokiaľ sa domnievate, že boli porušené Vaše práva v oblasti ochrany osobných údajov
* spoločnosť Apple Inc. nie je sponzorom súťaže.

Tento verejný prísľub je platný a účinný od 11.04.2024

V Košiciach, dňa 11.04.2024

Potraviny FRESH s.r.o.